google/wiki40b huggingface dataset:
Αβατάρ: Ο Τελευταίος Μαχητής του Ανέμου - Βιβλίο 2: Γη

Παραγωγή

Η σεζόν παρουσιάστηκε από το τηλεοπτικό κανάλι Nickelodeon, το οποίο ανήκει στη Viacom. Οι κύριοι δημιουργοί της σειράς είναι ο Μάικλ Τάντε ΝτιΜάρτινο και ο Μπράιν Κονιέτζκο, ενώ συνεργάτης τους ήταν ο Άαρον Έχασζ. Πολλά από τα ατομικά επεισόδια σκηνοθέτησαν ο Έθαν Σπάουλντιγκ, η Λόρεν ΜακΜούλλαν και ο Τζιανκάρλο Βολπ. Τα επεισόδια γράφτηκαν από τους Άαρον Έχασζ, Ελίζαμπεθ Βελτς Έχασζ, Τιμ Χέντρικ, Τζον Ο' Μπράιν, σε συνεργασία με τους ΝτιΜάρτινο και Κονιέτζκο. Τη μουσική της σειράς έγραψαν οι The Track Team, μαζί με τους Τζέρεμι Ζούκερμαν και Μπέντζαμιν Βίν.

Αλλαγή ηθοποιών

Ο Μάκο Ιβαμάτσου, ο οποίος υποδείοταν τον Άιρο πέθανε κατά τη διάρκεια των γυρισμάτων και τον αντικατέστησε ο Γκρεγκ Μπάλτουιν. Κατά τη διάρκεια του 15ου επεισοδίου, Ιστορίες της Μπα-Σιν-Κσε (αγγ. The Tale of Ba Sing Se), μόλις τελείωνει η ιστορία του Άιρο, εμφανίζεται η επιγραφή Προς μνήμη του Μάκου (αγγ. In Honor of Mako).

Κριτική

Στα 34α Annie Awards, ήταν υποψήφια για το βραβείο «Best Character Animation in a Television Production», για το επεισόδιο Τυφλός ληστής (6ο επεισόδιο) και για το βραβείο «Best Directing in an Animated Television Production», για το επεισόδιο Η πολιορκία (13ο επεισόδιο). Το 2007, στα Βραβεία Έμμυ, η σειρά ήταν υποψήφια για το βραβείο «Outstanding Animated Program», για το επεισόδια Η πόλη των τείχων και των μυστικών (14ο επεισόδιο), αλλά δεν τα κατάφερε. Αλλά, η σειρά έλαβε το βραβείο "Outstanding Individual Achievement in Animation", για το επεισόδιο Λίμνη Λαογκάι (17ο επεισόδιο).

Σε βιντεοπαιχνίδια

Στον δεύτερο κύκλο της σειράς Αβατάρ: Ο Τελευταίος Μαχητής του Ανέμου βασίζεται το βιντεοπαιχνίδι Avatar: The Last Airbender – The Burning Earth, το οποίο κυκλοφόρησε στις 16 Οκτωβρίου 2007.

Σε ταινίες

Στον δεύτερο κύκλο της σειράς Αβατάρ: Ο Τελευταίος Μαχητής του Ανέμου βασίζεται η ταινία The Last Airbender 2, το 2ο μέρος της τριλογίας The Last Airbender, και η οποία θα κυκλοφορήσει το 2012.
Ουτσουνόμιγια

Γεωγραφία

Η Ουτσουνόμιγια βρίσκεται νοτιο-κεντρικά του νομού Τοτσίγκι στις βόρειες πεδιάδες του Καντό. Βρίσκεται περίπου 100 χλμ. βόρεια του Τόκιο. Η ιστορική πόλη Νικκό βρίσκεται περίπου 25 χλμ. βορειοδυτικά της Ουτσουνόμιγια. Το μέσο υψόμετρο της πόλης είναι 100 μέτρα.
Αύγουστος της Σαξονίας-Βάισενφελς (1650-1674)

Βιογραφία

Ήταν ο δευτερότοκος γιος του Αυγούστου δούκα της Σαξονίας-Βάισενφλες και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.

Οικογένεια

Νυμφεύτηκε το 1673 την Καρλόττα, κόρη του Φρειδερίκου λαντγκράβου της Έσσης-Έσβεγκε. Απέκτησαν ένα τέκνο που απεβίωσε κατά τη γέννησή του το 1674.
2217 Ελτιγκέν

Φυσικά χαρακτηριστικά

Η μέση διάμετρος του Ελτιγκέν εκτιμάται σε 26,10 χιλιόμετρα, ενώ το γεωμετρικό άλβεδό του είναι 0,124 ± 0,020. Ο Ελτιγκέν περιστρέφεται γύρω από τον εαυτό του μία φορά κάθε 6 ώρες και 55 λεπτά (Ditteon et al. 2010).
Έμβλημα της Σερβικής Δημοκρατίας της Βοσνίας

Το Έμβλημα της Σερβικής Δημοκρατίας της Βοσνίας είναι το σύμβολο της κρατικής οντότητας. Με απόφαση της κυβέρνησης της Σερβικής Δημοκρατίας από τις 16 Ιουνίου του 2007 χρησιμοποιείται το νέο έμβλημα σε αντικατάσταση του παλιού εθνοσήμου, το οποίο κηρύχθηκε αντισυνταγματικό με απόφαση του Συνταγματικού Δικαστηρίου της Βοσνίας-Ερζεγοβίνης.

Περιγραφή

Η σημαία της Σερβικής Δημοκρατίας και τα καλλιτεχνικά σχεδιασμένα γράμματα "РС" ("RS"), η τριχρωμία κόκκινο-μπλε-άσπρο βρίσκονται στο κέντρο του εμβλήματος. Επίσης, υπάρχουν σε σχήμα σταυρού χρυσά φύλλα βελανιδιάς. Η βελανιδιά είναι παραδοσιακά ιερό δέντρο των Σέρβων. Στην άκρη του εμβλήματος βρίσκεται η επιγραφή Republika Srpska στα κυριλλικά και στα λατινικά. Στο κάτω μέρος βλέπουμε το στέμμα των Κοτρομάνιτς και από επάνω το βασιλικό στέμμα των Ομπρένοβιτς. Τα σύμβολα αυτά είναι ενσωματωμένα στη σημαία της Σερβίας και στο εθνόσημο της Σερβίας.

Πρώην εθνόσημο

Το πρώην εθνόσημο στη Republika Srpska αποτελούνταν από έναν ερυθρό θυρεό και το στέμμα του Οίκου των Καραγιώργεβιτς, όπως επίσης το δικέφαλο αετό, χρώματος ασημί, με χρυσή γλώσσα και πόδια, να έχει τ στήθος του καλυμμένο με μια κόκκινη ασπίδα με το σερβικό σταυρό.
Με απόφαση του Συνταγματικού Δικαστηρίου το εθνόσημο αυτό κηρύχθηκε αντισυνταγματικό και διατάχθηκε ο τερματισμός της χρήσης του, όπως και του εθνοσήμου της Βοσνίας και Ερζεγοβίνης.
Γουλιέλμος ΣΤ΄ του Μομφερράτου

Τα πρώτα έτη

Ήταν ο πρωτότοκος γιος του Βονιφάτιου Α΄ μαρκήσιου του Μομφερράτου και βασιλιά της Θεσσαλονίκης και της πρώτης συζύγου του Ελένης ντελ Μπόσκο.
Συμμετείχε σε εκστρατείες του πατέρα του, όπως τη μάχη του Μοντίλιο. Εμφανίζεται σε πολλά συμβόλαια του πατέρα του το διάστημα 1193-99. Το 1199 φύλαγε την πόλη Άκουι Τέρμε με είκοσι ιππότες από τους κατοίκους της Αλεσάντρια. 
Το 1203 ο πατέρας του ακολούθησε την Δ΄ Σταυροφορία και τον άφησε κυβερνήτη της μαρκιωνίας. Για να επιτεθεί στο Άστι, συμμάχησε με την Άλμπα και την Αλεσάντρια. Αν και οι σύμμαχοί του ζητούσαν πολλά, ηττήθηκαν και αναγκάστηκε να κάνει συμφωνία με την Άστι. Το 1204 οι Σταυροφόροι άλωσαν την Κωνταντινούπολη και μοίρασαν τα εδάφη της Ρωμανίας. Ο πατέρας του έλαβε το βασίλειο της Θεσσαλονίκης, αλλά το 1207 σκοτώθηκε από τους Βουλγάρους και το βασίλειο κληρονόμησε ο νεότερος, ετεροθαλής αδελφός του Γουλιέλμου ΣΤ΄, ο Δημήτριος. 
Στη διαμάχη του Οίκου των Γουέλφων με τους Χοενστάουφεν για το βασίλειο της Γερμανίας, οι Αλεράμιτσι συντασσόταν με τους δεύτερους, ο Γουλιέλμος ΣΤ΄ όμως προτίμησε τον Όθωνα Δ΄ Γουέλφων, που έγινε βασιλιάς της Γερμανίας. Αν και ο μαρκήσιος περίμενε μεγάλη βοήθεια από τον Όθωνα Δ΄, αυτός τον συνέδραμε μόνο εναντίον των μικρών τοπικών αρχόντων και στη λεηλασία του Κούνεο. Έτσι τον εγκατέλειψε και υποστήριξε τον Φρειδερίκο Β΄ Χοενστάουφεν. Το 1212 ο Γουλιέλμος ΣΤ΄ τον οδήγησε από τη Γένουα στη Γερμανία. Τον επισκέφθηκε πολλές φορές στη Γερμανία, οπότε οι εχθροί του έβρισκαν ευκαιρία να μηχανορραφούν. Ήταν πάντα σε πόλεμο με την πόλη Άστι.

Η σχεδιαζόμενη εκστρατεία στη Θεσσαλονίκη

Το 1207 ο Δημήτριος ήταν δύο ετών και οι Λομβαρδοί βρόνοι, με τον αντιβασιλιά Ομπέρτο Β΄ κόμη του Μπιαντράτε, προτίμησαν τον Γουλιέλμο ΣΤ΄, που όμως ήταν απρόθυμος. Ο Ερρίκος της Φλάνδρας Λατίνος αυτοκράτορας της Κωνσταντινούπολης, ξεπέρασε την αντίδρασή τους και έστεψε τον Δημήτριο. 
Οι ιερείς της επικράτειάς του και ο τροβαδούρος Ελίας Κάιρελ τον έπεισαν να κάνει Σταυροφορία. Ο Πάπας Ονώριος Γ΄ του πρότεινε να μεταβεί στην Αίγυπτο. Οι διαμάχη των βαρόνων διευκόλυνε τον Θεόδωρο Άγγελο δεσπότης της Ηπείρου, που πλησίαζε να καταλάβει τη Θεσσαλονίκη και ο Δημήτριος ταξίδευσε στο Μομφερράτο και ζήτησε τη βοήθεια του αδελφού του. Ο Γουλιέλμος ΣΤ΄ καθυστερούσε λόγω απειλών των εχθρών του στο Πεδεμόντιο και οικονομικών δυσχερειών. Έβαλε υποθήκη τη μαρκιωνία στον Φρειδερίκο Β΄, αλλά όταν επιτέλους ξεκίνησε, ασθένησε στο Μπρίντιζι το 1225. Ο στόλος ξεκίνησαν ένα έτος μετά, αλλά οι καθυστερήσεις ήταν κρίσιμες και η Θεσσαλονίκη είχε ήδη παραδοθεί στον Θεόδωρο. Ο ίδιος απεβίωσε στον Αλμυρό και ο στρατός του, έπειτα από μία επιδημία δυσεντερίας, μειωνόταν ώσπου εκμηδενίστηκε.
Ελαιοχώρι Αχαΐας

Λοιπά στοιχεία

Το Ελαιοχώρι είναι η γενέτειρα του Δικτάτορα Παπαδόπουλου, που κυβέρνησε την Ελλάδα από το 1967 έως το 1973 πραξικοπηματικά.
Ράικο Κουζμάνοβιτς

Πολιτική καριέρα

Γεννήθηκε στο Τσέλινακ, την 1η Δεκεμβρίου του 1931. Διαδέχθηκε τον προσωρινό πρόεδρο Ιγκόρ Ραντόγισιτς. Το 2007 αναδείχθηκε νικητής στις προεδρικές εκλογές της Σερβικής Δημοκρατίας, οι οποίες διεξήχθησαν στις 9 Δεκεμβρίου του 2007, κερδίζοντας με 41,33% των ψήφων τον Ογκνιέν Τάντιτς (34,77%) από το Σερβικό Δημοκρατικό Κόμμα. Ο Κουζμάνοβιτς θεωρούνταν ο επικρατέστερος πριν τη διεξαγωγή των εκλογών για το προεδρικό αξίωμα.
Ανέλαβε καθήκοντα στις 7 Δεκεμβρίου του 2007.
Πρόβλημα Βοεικόν

Τo Πρόβλημα Βοεικόν, είναι μαθηματική άσκηση και για αιώνες άλυτο πρόβλημα που αποδίδεται στον Αρχιμήδη. Είναι εμπνευσμένο από την Οδύσεια και αναφέρεται στην θανάτωση των βοών του Ηλίου από τους συντρόφους του Οδυσέα.

Ιστορία

Το χειρόγραφο σε ελληνική γλώσσα που φέρει τον κωδικό «Cod. Guelf. 77 Gud. Graec» ανακαλύθηκε το έτος 1773 στη βιβλιοθήκη του Δούκα Αυγούστου στην Βολφενμπύτελ. Είναι γραμμένο σε 44 ελλεγειακά δίστιχα και φέρεται να είναι απόσπασμα επιστολής του Αρχιμήδη προς τον άλλο μεγάλο επιστήμονα και σύγχρονό του, τον Ερατοσθένη που τότε χρημάτιζε διευθυντής της βιβλιοθήκης της Αλεξανδρείας. Ο Αρχημήδης στο κείμενό του, παροτρύνει τους επιστήμονες της εποχής του, και ιδίως τον Ερατοσθένη να λύσει μια σπαζοκεφαλιά, δίνοντας του με εξαίρετο ποιητικό τρόπο ένα γρίφο. Το κείμενο μετραφράστηκε στα λατινικά και μελετήθηκε από πολλούς επιστήμονες. Ο Λέσσινγκ κατόρθωσε να επιλύσει εν μέρη τη σπαζοκεφαλιά διότι δεν μπόρεσε να ικανοποιήσει όλες τις μαθηματικές ιδιότητες που όρισε ο Αρχημήδης στο πρόβλημα αυτό. Ένας άλλος μαθηματιμός, ο Άουγkουστ Άμτορ το 1880 βρήκε ένα τρόπο επίλυσης, αλλά το πρόβλημα αυτό καθεαυτό δεν δύνατο να το λύσει, διότι η λύση του ήταν ένας τεράστιος αριθμός με 206.545 ψηφεία. Τελικά το 1965 τρεις αμερικανοί επιστήμονες κατόπιν σχεδόν οκτάωρης λειτουργίας δυο ηλεκτρονικών υπολογιστών, του IBM 7040 και IBM 1620 κατόρθωσαν να λύσουν το πρόβλημα.
Φολιδωτά

Ταξινόμηση

Παραδοσιακά, τα φολιδωτά περιλαμβάνουν τρεις υποτάξεις: τις σαύρες (Sauria), τα αμφισβαίνια (Amphisbaenians) και τα φίδια (Ophidia). Από αυτά, οι σαύρες αποτελούν παραφυλετική ομάδα, καθώς περιλαμβάνουν τους κλάδους των αμφισβαίνιων και των φιδιών. Πρόσφατες έρευνες βασιζόμενες σε μοριακά δεδομένα έχουν αναγνωρίσει διάφορες διακριτές εξελικτικές γραμμές. Παρ' όλα αυτά οι σχέσεις ανάμεσα στους διάφορους υποκλάδους δεν είναι ακόμα καλά εξακριβωμένες.
Άβα (μυθολογία)

Στην ελληνική μυθολογία η Άβα ήταν μία Νύμφη που κατά την παράδοση γέννησε τον ήρωα Έργισκο από μία ερωτική σχέση της με τον θεό της θάλασσας Ποσειδώνα. Από τον γιο της αυτό πήρε το όνομά της η πόλη της Θράκης Εργίσκη, που είναι η σημερινή Τσατάλτζα της Τουρκίας. Η Άβα φέρεται επίσης προμάμμη των Αβάντων.
Αφελής ρεαλισμός

Ο αφελής ρεαλισμός είναι ένα ρεαλιστικό φιλοσοφικό δόγμα κατά το οποίο ο άνθρωπος γνωρίζει την πραγματικότητα όπως ακριβώς την αντιλαμβάνεται, δηλαδή ανεξάρτητα από τη συνείδησή του. Ο άνθρωπος αντιλαμβάνεται τα στοιχεία του εξωτερικού κόσμου, καθώς ο ίδιος αποτελείται από τα ίδια στοιχεία, γνωρίζει δηλαδή τα όμοια με τα όμοια. Ο αφελής ρεαλισμός είναι ευρύτατα διαδεδομένος, καθώς από αυτόν διέπεται ο ανθρώπινος νους.
Αρχαία Αλικαρνασσός

Στην αρχαιότητα

Στην αρχαιότητα η Αλικαρνασσός ήταν δωρική αποικία στις ακτές της Καρίας και μέλος της Δωρικής Εξάπολης μαζί με την Κνίδο, Κω, Λίνδο, Κάμειρο και Ιαλυσό. Σύμφωνα με τον Ηρόδοτο που καταγόταν από την Αλικαρνασσό, οι άλλες πόλεις την έδιωξαν από την εξάπολη για να την τιμωρήσουν επειδή ο αθλητής της Αγασικλής έκλεψε τον τρίποδα που κέρδισε στους αγώνες αντί να τον αφιερώσει στο ναό του Τριόπιου Απόλλωνα στην Κνίδο. Υποτάχθηκε στους Πέρσες τον 6ο π.Χ. αιώνα μαζί με τις πόλεις της Ιωνίας. Σύμφωνα και πάλι με τον Ηρόδοτο, κατά τη διάρκεια των Περσικών πολέμων η βασίλισσα της Αλικαρνασσού Αρτεμισία Α΄ της Καρίας συμμετείχε στην εκστρατεία κατά της Ελλάδας μαζί με τον Ξέρξη, επικεφαλής πέντε πλοίων. Κατά τον 4ο π.Χ. αιώνα σατράπης της Καρίας έγινε ο Μαύσωλος, ο οποίος μετέφερε την πρωτεύουσα της Καρίας από τα Μύλασα στην Αλικαρνασσό. Μετά το θάνατό του η αδερφή του και σύζυγός του Αρτεμισία Β΄ της Καρίας έχτισε στη μνήμη του το Μαυσωλείο της Αλικαρνασσού, ένα από τα επτά θαύματα του αρχαίου κόσμου.

Ελληνιστική περίοδος

Ο Μέγας Αλέξανδρος κατέλαβε την Αλικαρνασσό μετά από πολιορκία το 334 π.Χ. Κατά την ελληνιστική περίοδο η πόλη βρέθηκε στη σφαίρα επιρροής των Πτολεμαίων και αργότερα της Ρόδου, αλλά φαίνεται ότι έχασε σταδιακά τη σημασία της στα ρωμαϊκά και βυζαντινά χρόνια.

Μεσαίωνας & σύγχρονη εποχή

Το 1404 καταλήφθηκε και οχυρώθηκε από τους Ιωαννίτες ιππότες της Ρόδου. Όταν ο Σουλεϊμάν ο Μεγαλοπρεπής εξεστράτευσε επιτυχώς εναντίον της Ρόδου το 1522, ανάγκασε τους Ιωαννίτες να εγκαταλείψουν και το κάστρο της Αλικαρνασσού. Το τουρκικό της όνομα της πόλης φέρεται να είναι παραφθορά της λέξης Πετρόνιουμ (για το κάστρο του Αγίου Πέτρου των Ιωαννιτών) και σημαίνει επίσης στα τουρκικά "υπόγειο". Η σημερινή πόλη έχει πληθυσμό 36.000 κατοίκων και είναι δημοφιλέστατο τουριστικό θέρετρο. Από το 1962 το αναστηλωμένο κάστρο λειτουργεί σαν μουσείο υποθαλάσσιας αρχαιολογίας.
Πανελλήνιο πρωτάθλημα ποδοσφαίρου ανδρών 1931-1932

Το Πανελλήνιο πρωτάθλημα 1931-32 διεξήχθη ως εθνική κατηγορία (14 αγωνιστικές), στην οποία μετείχαν οκτώ ομάδες από τις τρεις ιδρυτικές Ενώσεις της ΕΠΟ: Αθήνας (3), Πειραιά (2) και Μακεδονίας (3). Oι ομάδες αυτές δεν μετείχαν στα τοπικά πρωταθλήματα και η παραμονή τους στην εθνική κατηγορία κρινόταν από αγώνες διαβάθμισης.

Βαθμολογία

1.  Άρης              22  38-10
2.  Παναθηναϊκός      18  24-22
3.  Απόλλων Αθηνών    16  21-19
4.  Εθνικός Πειραιώς  12  19-17
5.  Ολυμπιακός        12  22-20
6.  Ηρακλής           12  25-31
7.  ΠΑΟΚ              11  18-25
8.  ΑΕΚ                9  13-35

Αποτελέσματα

Άρης  ΠΑΟ Απόλλων Εθνικός ΟΣΦΠ Ηρακλής ΠΑΟΚ ΑΕΚ
Άρης      Χ   7-0  6-1    2-1     2-1  7-3     2-0  2-0
ΠΑΟ      0-0   Χ   1-2    2-1     2-1  7-1     2-1  3-1
Απόλλων  1-1  3-0   Χ     0-1     3-1  3-1     3-1  2-0
Εθνικός  1-1  0-1  0-0     Χ      1-0  1-1     2-0  6-0
ΟΣΦΠ     0-3  1-1  2-1    2-2      Χ   0-2     2-3  4-0
Ηρακλής  0-0  1-3  3-0    3-2     0-2   Χ      2-5  5-0
ΠΑΟΚ     0-3  3-1  1-0    2-0     0-2  0-2α     Χ   2-2
ΑΕΚ      2-1  0-1  1-2    3-1     0-4  2-1     2-0   Χ
α. Ο αγώνας ΠΑΟΚ -Ηρακλής 3-2 στις 5 Ιουνίου ακυρώθηκε μετά από ένσταση του Ηρακλή και ορίστηκε να επαναληφθεί στις 11 Σεπτεμβρίου στο ουδέτερο γήπεδο της ΑΕΚ, όπου ο ΠΑΟΚ δεν προσήλθε και ο Ηρακλής κέρδισε άνευ αγώνα.
Χριστόφορος Καρόλου

Βιογραφικά στοιχεία

Ήταν γιος του Νικολάου Καρόλου της Ιουλίας Σωμάκη, γραμματέας της Βασίλισσας Όλγας. Από την πλευρά της μητέρας του καταγόταν από την οικογένεια των Βαλτινών και ήταν δισέγγονος του Ιωάννη Σωμάκη, ιερολοχίτη και προέδρου του Αρείου Πάγου και μικρανιψιός του Ιωάννη Πανταζίδη. Σπούδασε οικονομικά στο Πανεπιστήμιο Αθηνών και συμπλήρωσε τις σπουδές του στο Παρίσι, την Λειψία και το Λονδίνο. Ήταν βιομήχανος και διευθυντικό στέλεχος τραπεζών. Ασχολήθηκε ενεργά με την ιστιοπλοΐα και συμμετείχε με τα χρώματα της Ελλάδας στους Ολυμπιακούς Αγώνες του Λονδίνου (1948) στο αγώνισμα της ιστιοπλοΐας καταλαμβάνοντας την 10η θέση καθώς και στους Ολυμπιακούς Αγώνες του Ελσίνκι (1952) ως αρχηγός των Ιστιοπλόων. Υπήρξε ιδρυτικό μέλος και γενικός γραμματέας επί 35 χρόνια του Ναυτικού Ομίλου Ελλάδος, ιδρυτικό μέλος και πρόεδρος του πρώτου διοικητικού συμβουλίου της Ελληνικής Ιστιοπλοϊκής Ομοσπονδίας,
Ήταν παντρεμένος με την Μαίρη Στεφάνου, κυρία επί των Τιμών.
Κριστιάν Γκολομέεφ

Προσωπική ζωή

Γεννήθηκε το 1993 στο Βέλιγκραντ από Βούλγαρους γονείς. Τη μητέρα του δεν τη γνώρισε, καθώς πέθανε στο νοσοκομείο από ιατρικό λάθος στη διάρκεια του τοκετού. Έτσι, ο πατέρας του Τσβετάν (πρώην διεθνής κολυμβητής) μετανάστευσε μαζί με τον Κριστιάν και τα δύο αδέλφια του στην Ελλάδα για μια καλύτερη ζωή. Στην Ελλάδα άρχισε την κολύμβηση σε μικρή ηλικία. Από μικρός είχε ταλέντο στην κολύμβηση.
Ο Κριστιάν έχασε και τον πατέρα του το 2010, σε ηλικία 17 ετών.

2011

Ο Κριστιάν έγινε χάλκινος παγκόσμιος πρωταθλητής εφήβων στη Λίμα, σε ηλικία 18 ετών στα 50 μέτρα ελεύθερο.
Την ίδια χρονιά στέφθηκε ασημένιος ευρωπαϊκός πρωταθλητής εφήβων στο Βελιγράδι στο ίδιο αγώνισμα.

2012

Στους Θερινούς Ολυμπιακούς Αγώνες 2012 ο Κριστιάν τερμάτισε 31ος στα 50 μ ελεύθερο, χωρίς να προκριθεί στους προημιτελικούς.

2013

Στη Μερσίνη της Τουρκίας, ο Κριστιάν κατέκτησε 1 ασημένιο και 2 χάλκινα σε αγωνίσματα κολύμβησης στους Μεσογειακούς Αγώνες.

2016

Στους Ολυμπιακούς Αγώνες του Ρίο ο Κριστιάν κατάφερε να προκριθεί στα ημιτελικά, όμως τερμάτισε 6ος στον ημιτελικό, χωρίς να προκριθεί στον τελικό.

2018

Στην Ταρραγόνα της Ισπανίας, ο Κριστιάν κατάφερε να κερδίσει 3 χρυσά και 1 ασημένιο ανάμεσα σε 26 χώρες της Μεσογείου.
Την ίδια χρονιά στο Ευρωπαϊκό Πρωτάθλημα Κολύμβησης στην Γλασκώβη της Σκωτίας κατέκτησε το ασημένιο μετάλλιο στα 50 μέτρα ελεύθερο με 21.44.

2019

Στο Παγκόσμιο Πρωτάθλημα Κολύμβησης στην Γκουάνγκτζου της Νότιας Κορέας κατέκτησε το ασημένιο μετάλλιο στα 50 μ. ελεύθερο με επίδοση 21,45 δευτερόλεπτα.
Ίλη

Η ίλη είναι υποδιαίρεση της επιλαρχίας, της βασικής ανεξάρτητης μονάδας των Τεθωρακισμένων, και αντιστοιχεί σε έναν λόχο του Πεζικού. Μια ίλη αποτελείται από ουλαμούς, που είναι η μικρότερη ομάδα στην οποία μπορεί να υποδιαιρεθεί μια ίλη ή μια επιλαρχία και η οποία διοικείται από αξιωματικό ή ανθυπασπιστή. Ο διοικητής μιας ίλης ονομάζεται ίλαρχος.

Προέλευση

Παλαιότερα η ονομασία αυτή αφορούσε μονάδες του Ιππικού. Προέρχεται από το ελληνιστικό ἴλη, που είχε τη σημασία ενός ομίλου, ήτοι 64 ιππείς, ή την πολύ μεγαλύτερη ίλη του ιππικού των Εταίρων της Αρχαίας Μακεδονίας. Καθώς τα Τεθωρακισμένα διαδέχθηκαν το Ιππικό ως Όπλο, η υποδιαίρεση της βασικής μονάδας τους ονομάστηκε ίλη για λόγους παράδοσης.
Ιωάννης Μπωφόρ, 1ος κόμης του Σόμερσετ

Νομιμοποίηση των Μπωφόρ

Το επώνυμο "Μπωφόρ" προέρχεται από την κομητεία του Μπωφόρ στην Γαλλική Καμπανία που βρισκόταν στην κατοχή του πατέρα τους. Τα Μπωφόρ παιδιά του Ιωάννη της Γάνδης νομιμοποιήθηκαν δυο φορές στο Κοινοβούλιο από τον ξάδελφο τους Ριχάρδο Β΄ της Αγγλίας (1390, 1397) και τον Σεπτέμβριο του 1396. Οι Μπωφόρ αν και ήταν οι επόμενοι στην διαδοχή του θρόνου σαν εγγόνια του Εδουάρδου Γ΄ της Αγγλίας αποκλείστηκαν από τον μεγαλύτερο ετεροθαλή αδελφό τους Ερρίκο Δ΄ της Αγγλίας.

Βασιλεία Ριχάρδου Β΄

Την περίοδο μεταξύ του Μαΐου και του Σεπτεμβρίου 1390 οι Μπωφόρ συμμετείχαν στρατιωτικά στην Σταυροφορία των Βερβερίνων στην βόρεια Αφρική υπό την ηγεσία του Λουδοβίκου Β΄ του Μπουρμπόν. Αργότερα βρέθηκαν στην Λιθουανία και υπηρέτησαν το Τευτονικό Τάγμα (1394). Στις 10 Φεβρουαρίου 1397, λίγες μέρες μετά την νομιμοποίηση τους από το Κοινοβούλιο ο Ιωάννης έγινε κόμης του Σόμερσετ. Τον ίδιο μήνα διορίστηκε Ναύαρχος του Ιρλανδικού στόλου, Κοντόσταυλος του κάστρου του Ντόβερ και Φύλακας του Τσίνκε Πόρτ. 
Τον Μάιο έγινε Ναύαρχος ολόκληρου του στόλου και το καλοκαίρι βοήθησε τον Ριχάρδο Β΄ να ελευθερωθεί από τους επαναστατημένους λόρδους. Ο Ριχάρδος Β΄ του έδωσε ως αντάλλαγμα στις 29 Σεπτεμβρίου την μαρκησία του Σόμερσετ και την μαρκησία του Ντόρσετ, λίγο αργότερα την ίδια χρονιά έγινε μέλος του Τάγματος της Περικνημίδας και διορίστηκε Υπολοχαγός της Ακουιτανίας. Παντρεύτηκε δυο μέρες πριν την άνοδο του στην μαρκησία την ανιψιά του βασιλιά Μάργκαρετ Χόλλαντ, αδελφή του Τόμας Χόλλαντ, 1ου δούκα του Σάρρεϋ, παρέμεινε σε βασιλική εύνοια μετά την εξορία του μεγαλύτερου ετεροθαλούς αδελφού του Ερρίκου του Μπόλινμπροκ από την Αγγλία.

Βασιλεία Ερρίκου Δ΄

Ο Ερρίκος του Μπόλινμπροκ εκθρόνισε τον Ριχάρδο Β΄ και τον διαδέχτηκε ως Ερρίκος Δ΄ της Αγγλίας (1399), ο νέος βασιλιάς του αφαίρεσε μερικούς τίτλους λόγω της υποστήριξης στον Ριχάρδο αλλά παρέμεινε κόμης του Σόμερσετ. Αποδείχτηκε παρ'όλα αυτά πιστός και στον Ερρίκο Δ΄, τον βοήθησε σημαντικά σε στρατιωτικές υπηρεσίες και διπλωματικές αποστολές. Ο Ιωάννης Μπωφόρ πήρε τα κατασχεθέντα εδάφη του περίφημου Ουαλού επαναστάτη Ογουάιν Γκλύντυρ (1400) αλλά δεν μπόρεσε να έχει τα εδάφη υπό την κατοχή του επειδή πέθανε πριν το 1415, έγινε Κοντόσταυλος της Αγγλίας (1404).
Πέθανε στο μοναστήρι της Αγίας Αικατερίνης στις 16 Μαρτίου 1410 και τάφηκε στο παρεκλήσι του Σαιν Μισέλ στον Καθεδρικό ναό του Καντέρμπερι.

Σύμβολα

Ο Ιωάννης Μπωφόρ σαν εγγονός του Εδουάρδου Γ΄ της Αγγλίας έφερε τα σύμβολα του βασιλείου με μια μπλε πινακίδα στην κορυφή με τρεις λωρίδες με τρεις ερμίνες η κάθε μία. Το οικογενειακό έμβλημα εμφανίζεται στο πίσω μέρος Βρετανικών πενών που κόπηκαν την περίοδο 1971 - 2008. Οι πιο διάσημοι απόγονοι του Ιωάννη Μπωφόρ ήταν ο Βρετανός ηθοποιός Μπένεντικτ Κάμπερμπατς και ο μαθηματικός Άλαν Τούρινγκ, συμπτωματικά ο Κάμπερμπατς παριστάνει τον Τουρινγκ στο διάσημο φιλμ Το Παιχνίδι της Μίμησης.
Εσθονικό δημοψήφισμα ανεξαρτησίας (1991)

Ένα δημοψήφισμα για την ανεξαρτησία της Εσθονίας πραγματοποιήθηκε στη χώρα στις 3 Μαρτίου 1991, μαζί με ένα παρόμοιο δημοψήφισμα στη Λετονία τον ίδιο μήνα. Η ανεξαρτησία εγκρίθηκε από το 78,4% των ψηφοφόρων με προσέλευση που έφτασε το 82,9%. Η ανεξαρτησία αποκαταστάθηκε από το Εσθονικό Ανώτατο Συμβούλιο το βράδυ της 20ης Αυγούστου του ίδιου έτους.
Όθων-Γουλιέλμος της Βουργουνδίας

Δημιουργία της κομητείας της Βουργουνδίας

Η μητέρα του δημιούργησε την κομητεία της Βουργουνδίας και την παραχώρησε στον Όθωνα-Γουλιέλμο (982), στην συνέχεια κληρονόμησε το δουκάτο της Βουργουνδίας και το Σον από τον θετό του πατέρα Ερρίκο Α΄ τον Μέγα, που απεβίωσε χωρίς δικά του παιδιά.   Ο Όθων-Γουλιέλμος νυμφεύτηκε (975 - 980) την Ερμεντρούδη του Ρουσύ, εγγονή από μητέρα της αδελφής τού Όθων Α΄ της Γερμανίας Ζέρμπερας της Σαξονίας. Με τον γάμο αυτό δημιουργήθηκε ένα δίκτυο συμμαχίας ανάμεσα στους Γάλλους, τους Γερμανούς, τους Βουργούνδιους και τους Καταλανούς.

Προσάρτηση του δουκάτου στο στέμμα

Το δουκάτο της Βουργουνδίας προσαρτήθηκε στο στέμμα της Γαλλίας από τον Ροβέρτο τον Ευλαβή (1004). Ο Όθων-Γουλιέλμος ήθελε να μείνει κυρίαρχος των εδαφών του γι'αυτό εξεγέρθηκε εναντίον του αυτοκράτορα Ερρίκου Β΄ (1016). Το γεγονός αυτό έγινε μετά την υποταγή του Ροδόλφου Γ΄ της Βουργουνδίας, του τελευταίου βασιλιά του Αρλ στον Ερρίκο στο Στρασβούργο, με τον θάνατο τού Όθωνα-Γουλιέλμου η κυριαρχία του δουκάτου έπεσε στα χέρια των Γερμανών αυτοκρατόρων.
Εθνική Μάλτας U17 (ποδόσφαιρο ανδρών)

Η Εθνική Μάλτας U17 (ποδόσφαιρο ανδρών) αντιπροσωπεύει τη Μάλτα στις διεθνείς ποδοσφαιρικές διοργανώσεις Παγκόσμιο Κύπελλο ποδοσφαίρου κάτω των 17 ετών και Ευρωπαϊκό πρωτάθλημα ποδοσφαίρου U17, καθώς και άλλα διεθνεί ποδοσφαιρικά τουρνουά για ποδοσφαιριστές κάτω των 17 ετών. Ελέγχεται από την Ποδοσφαιρική Ομοσπονδία Μάλτας. Τον Οκτώβριο του 2009 η Μάλτα  προκρίθηκε από τον προκριματικίο γύρο στο Elite Round, μετά από μια νίκη επί της Ολλναδίας με 2-1 και μια ισοπαλία με την 0-0 Ανδόρρα. Η Μάλτα προκρίθηκα σαν η καλύτερη τρίτη ομάδα.
Κώστας Φωτάκης

Πολιτική σταδιοδρομία

Στην πρώτη κυβέρνηση του Αλέξη Τσίπρα ήταν αναπληρωτής υπουργός Πολιτισμού, Παιδείας και Θρησκευμάτων αρμόδιος για θέματα Έρευνας και Καινοτομίας.
Στη δεύτερη κυβέρνηση Τσίπρα είναι αναπληρωτής υπουργός Παιδείας, Έρευνας και Θρησκευμάτων αρμόδιος για θέματα Έρευνας και Καινοτομίας.
The Secret Life of My Secretary

Το The Secret Life of My Secretary είναι μια τηλεοπτική σειρά της Νότιας Κορέας με πρωταγωνιστές τους Kim Young-kwang, Jin Ki-joo, Kim Jae-kyung και Koo Ja-sung. Εκπέμπεται από τις 6 Μαΐου έως τις 25 Ιουνίου 2019 στο SBS.

Πλοκή

Ο διευθυντής τμήματος μιας εταιρίας κινητών μέσων ενημέρωσης γνωρίζει τους φίλους και τους εχθρούς του αφού έχει χάσει την ικανότητά του να αναγνωρίζει πρόσωπα και να συνεργάζεται με τον γραμματέα του για να προσπαθήσει να λύσει το μυστήριο ενώ ερωτεύεται.
Αναστάσιος Τσαχαλίνας

Βιογραφία

Καταγόταν από πατριαρχική οικογένεια από το Λιβάδι. Με το επιχειρηματικό του πνεύμα, κατάφερε να κάνει μεγάλη περιουσία, την οποία αξιοποίησε όταν έγινε Δήμαρχος. Υπηρέτησε ως Δήμαρχος Κατερίνης , διαδεχόμενος το Βασίλειο Ταβαντζή από το 1950 ως το 1951.
Πέθανε στην Αθήνα, έπειτα από εγχείριση στην οποία είχε υποβληθεί νωρίτερα αλλά παρουσίασε επιπλοκές. Η κηδεία του έγινε χοροστατούντος του Μητροπολίτη Κίτρους και Κατερίνης, Βαρνάβα, από το ναό της Θείας Αναλήψεως στην Κατερίνη. Απέκτησε μία κόρη από το γάμο του.
Μπέρτολτ Β΄ της Καρινθίας

Βιογραφία

Ήταν μάλλον απόγονος του Μπέρτολτ (ή Μπέτσελιν) φον Βίλλινγκεν από τη Σουηβία, κόμη στην περιοχή Μπράισγκαου και συγγενούς των Αχαλολφιδών. Ο Μπέρτολτ είχε σκοτωθεί το 982 στη μάχη του Στίλο εναντίον του εμίρη των Καλμπιδών της Σικελίας.
Το 1078 απεβίωσε στο κάστρο Λίμπουρκ, στο Βάιλχαϊμ της Σουαβίας και τάφηκε στο αββαείο Χίρσαου.